**Farské oznamy**

**Piata veľkonočná nedeľa B (2. 5. 2021)**

|  |  |  |
| --- | --- | --- |
| Pondelok | Sv. Filipa a Jakuba, apoštolov, sviatok | 18.05 |
| Utorok | Sv. Floriána, mučeníka | 7.00 |
| Streda | Streda po 5. veľkonočnej nedeli | 18.05 |
| Štvrtok | Za povolania na kňazský stav, prvý štvrtok | 18.05 |
| Piatok | O Najsvätejšom srdci Ježišovom, prvý piatok | 18.05 |
| Sobota | Sobota po 5. veľkonočnej nedeli | 7.00 a 18.05 |
| Nedeľa | Šiesta veľkonočná nedeľa | 8.00 a 10.30 online |

Mesiac máj je mesiacom Panny Márie kedy sa veriaci skrze mariánske modlitby utiekajú k Nebeskému Otcovi. Lebo Panna Mária je vždy cestou, ktorá vedie ku Kristovi. Pozývam vás milí veriaci k úcte Matky Božej cez modlitbu svätého ruženca i loretánskych litánií tak doma ako i v našom chráme. Bolo by krásne keby ste si doma našli čas a dokázali sa spoločne ako rodina pomodliť napr. jeden desiatok sv. ruženca alebo nejakú inú modlitbu. Zvlášť k tomu povzbudzujem rodiny prvoprijímajúcich detí.

Minulú nedeľu sme podporili kňazský seminár sumou 331 eur. Nech Pán odmení vašu štedrosť.

Dňa 7.5. o 15.00 v kostole Narodenia Panny Márie - Kráľovnej anjelov si vyslúžia sviatosť manželstva Tomáš Rybárik pochádzajúci z Kotešovej a Alena Mahdoňová pochádzajúca z Bytče. Odporúčam našich snúbencov do našich modlitieb. Ak by niekto vedel o nejakej cirkevno-právnej prekážke, prosím, aby to nahlásil na farský úrad.

Pozývam vás ku sv. spovedi. Spovedám každý deň pol hodinu pred sv. omšou alebo sa môžeme individuálne dohodnúť cez telefón. Tento týždeň máme prvopiatkový a preto vo štvrtok budem spovedať od 17.00 a tak isto i v piatok a bude vyložená sviatosť Oltárna k poklone, na ktorú vás srdečne pozývam.

Dnes po sv. omši bude prvonedeľná zbierka pre potreby farnosti.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci. Žehnám vám do ďalšieho týždňa.

Svätú omšu slávim každý deň a počet veriacich v kostole v rámci pandemických opatrení je nastavený na 15m2 jeden veriaci, čo je v našom kostole 13 ľudí. Prosím o prijatie týchto podmienok, vzájomnú úctu a rešpekt i pochopenie, ak by niekto musel zostať vonku, lebo sa nezmestí dovnútra. Pre tých, ktorí budú chcieť prijať Pána Ježiša v Eucharistii, čo vrelo odporúčam, budem dávať sv. prijímanie v nedeľu o 9.00hod. a prosím o dodržiavanie rozostupov pri čakaní na sv. prijímanie i počas rozdávania, ale ešte raz vás chcem povzbudiť k prijatiu Krista i vo sviatostnej podobe ako lekára i liek duše i tela.

Sv. omša v sobotu o 18.05 je vyhradená pre veriacich z Oblazova, ale bude slúžená v kostole v Kotešovej, aby sa do chrámu mohli zmestiť viacerí veriaci. Ďakujem za porozumenie.